Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: 1. § A rádiózásról és televíziózásról szóló 1996. évi I. törvény (a továbbiakban: Rtv.) 1. §-a helyébe a következõ
Paragraph Index: 51

(2) Az 1998. évi XLIX. törvénnyel kihirdetett, a határokat átlépõ televíziózásról szóló, Strasbourgban, 1989. május 5-én kelt európai egyezményt módosító Jegyzõkönyvet kihirdetõ törvény hatálybalépését követõen szerzett kizárólagos televíziós közvetítési jog gyakorlása nem sértheti a Jegyzõkönyvet elfogadó államokban a társadalom számára nagy jelentõséggel bíró események közvetítésére vonatkozó rendelkezéseket. 9/C. § (1) Ha a mûsorszolgáltató a 9/A. § (2) bekezdése szerinti esemény televíziós közvetítésére szerzett kizárólagos jogot, köteles az esemény 9/A. § (2) bekezdés alapján meghatározott közvetítése tárgyában az ajánlatkéréssel hozzá forduló meghatározó vételkörzetû televíziós mûsorszolgáltató (a továbbiakban: ajánlatkérõ) számára ésszerû feltételek mellett, arányos ellenérték fejében szerzõdési ajánlatot tenni.

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes